
TAJNOVIT SVIJET 


PROŽET BROJNIM ZAMKAMA I 
DUHOVNIM OPASNOSTIMA 


ZNAŠ LI ŠTO NOSIŠ? 


(Neo)poganski simboli 


Činjenica je da ljudi diljem svijeta, pa i kršćani, 
rado nose ili tetoviraju na svome tijelu najrazli- 
čitije simbole. Iako velika većina te simbole bira 
po načelu dopadljivosti, ne treba zanemariti ni 
znatan broj onih koji te simbole biraju i nose 
ciljano, nerijetko i kao znak raspoznavanja 
njihove pripadnosti određenoj društvenoj, kul- 
turološkoj, kultnoj ili pak vjerskoj skupini. 

S obzirom da te simbole sve češće viđamo kao 
sastavni dio nakita naših vjernika, smatrali 
smo korisnim ponuditi našim čitateljima te- 
meljitiju spoznaju o simbolima koji se najčešće 
vide na lančićima ili rukama naših suvremeni- 
ka. Tim prije što se uglavnom radi o poganskim 
simbolima, o čemu prosječan vjernik ne zna 
previše. No, pođimo redom. 


. ANARHIJA - Predstavlja pobunu 
protiv vlasti i prijezir autoriteta, 
popularan osobito među mladi- 
ma, često prisutan u industriji za- 
. bave, filmovima i virtualnim igri- 
cama. U okultizmu simbolizira kaos, po načelu 
sotonističkog slogana: «Čini što te volja». 


.. ANĐEOSKI TALISMAN - sastoji 
se od kruga s čije se vanjske strane 
nalazi magijskim pismom ugravira- 
ni tekst. Anđeoske kartice, i drugi 
anđeoski talismani, Hrvatskom se 
Sire zahvaljujući okultnim bratstvima koja, u 
ime komunikacije s anđelima, promiću spiriti- 
stičke tehnike izmišljajući uvijek nove ponude 
i nove vrste talismana“. 


ANKH - drevni egipatski simbol 
- vječnog života i plodnosti (falus) 
kojega susrećemo u rukama Thot- 
ha, egipatskog boga mudrosti, koji 
je njime otključavao vrata podze- 
mnoga svijeta. Ankh je naširoko usvojeni sim- 
bol u suvremenim neopoganskim okultnim i 
masonskim društvima sa svojim drevnim zna- 
čenjem «ključa života», jedinstva boga (Ozi- 
risa) i božice (Izide) i seksualne razuzdanosti. 
lako nije strogo Wicca simbol, često je nošen 
od strane mnogih suvremenih vještica. 


ATLANTA PRSTEN (ili «prsten 
boga Ra») — navodno je prototip 
ovog prstena otkriven 1860. go- 
dine u Dolini Kraljeva, isklesan iz 
“ kamena pred više od 4000 godina 

u pješčenjaku Assouana, po uputama duhova 
iz mitskog kontinenta Atlantide. Prsten se pro- 
daje kao zaštita od negativnih zračenja i uroka, 
za poboljšanje zdravlja i intuicije, te napredni- 
ju komunikaciju s onostranim svijetom. Osim 
prstena, svijetom se šire bigeneratori Atlante, 
razni privjesci, i drugi talismani s obećanjima 
sličnog učinka. 


> TRINAESTKRAKO SUNCE - 
Novopoganski talisman milena- 
rističko-okultnoga «Saveza» što 
ga je koncem osamdesetih go- 
dina prošloga stoljeća osnovao 
srpski vidovnjak Ivica Prokić (1950.-1995.). 
Prokić je najavljivao začetak Novoga doba na 
Srebrnjaku (u Zagrebu) i četvrtka kao novo- 
ga dana Gospodnjeg koji bi imao zamijeniti 
kršćansku nedjelju. Nakon tragične smrti nje- 
govu ulogu preuzeo je Josip Grbavac, zvani 
Braco, koji je na Srebrnjaku podigao oniksov 
hram. Kult ličnosti poklonici mu iskazuju bu- 
ketom cvijeća, a dobivaju «iscjeljujući pogled». 
Na Srebrnjaku kupuju Prokićeve i Bracine «lje- 
kovite knjige» i talismane s trinaestokrakim 


suncem. 


CRVENA NARUKVICA - na 
ukama novorođenčadi, djece 
slavnih osoba, crveni konac 

"77 oko zapešća služi kao talisman 
protiv uroka ili prikupljanja pozitivnih energi- 
ja. Podrijetlo ovog praznovjerja potječe iz hin- 
duizma u kojemu svetu uzicu oko zapešća, veže 
svećenik vjernicima koji obavljaju hinduističke 
obrede. U svijetu celebrity invazija končića po- 
vezuje se s kontroverznim Kabbalah Centrom 
Philipa Berga i funom tzv. «Madonna kabale», 
svojevrsne holivudske interpretacije židovske 
kabale. 


DJETELINA S ČETIRI LISTA - 
poznati folklorni srećonosac, lju- 
bavi i vidovitosti, protiv groma i 
uroka. Biblijom nadahnuta legen- 
da pripovijeda da je Eva, kada je 
GrOJELINA iz raja, sa sobom ponijela djetelinu 
s četiri lista, dok su magijska svojstva djeteli- 
ni s četiri lista pripisivali i druidi (starokeltski 
svećenici) u Engelskoj. Djetelina s četiri lista 
zapravo je djetelina s degeneriranim genom 
koji joj određuje broj listova (Guinnnessova 


knjiga svjetskih rekorda zabilježila je djetelinu 


s osamnaest listova). Potražnja za ovim amu- 
letom sreće danas je toliko porasla da su neke 
uzgajivačnice uspjele uzgojiti sorte djeteline u 
kojima se degenerirani gen pojavljuje učestalo, 
pa se od njih može kupiti sjeme i zasijati vlasti- 
tu njivu punu «sreće»! 


š HEKSAGRAM - šesterokraka 
. zvijezda, poznata i kao «Davidova 
zvijezda» ili «Salomonov pečat» 
(sigillum Solomonis), sastavljena 
je kri dvaju istostraničnih trokuta (joni i lin- 
gam), uvučenih jedan u drugoga. Zbog sime- 
tričnosti u mnogim je kulturama bila omiljeni 
simbol. U hinduizmu predstavlja sjedinjenje 
suprotnosti, Šive i Šakti, muškarca i žene, duše 
i tijela, svjetla i tame, duha i materije. Kao tali- 
sman koristi se radi zaštite od nesreća, štetnih 
utjecaja, za stjecanje bogatstva, zdravlja, sreće. 
Neizostavni je dio svakog masonskog, magij- 
skog i sotonističkog obreda. Heksagram treba 
razlikovati od židovske zvijezde, koju Židovi 
upotrebljavaju od vremena babilonskoga su- 
žanjstva, a danas ju možemo vidjeti i na židov- 
skoj zastavi kao njihov nacionalni simbol. 


HORUSOVO OKO - desno Ho- 
rusovo oko simbolizira sunce, li- 
jevo mjesec, a zajedno označavaju 
svemir. U Egiptu se nalazi na go- 
tovo svim umjetničkim djelima. Ovaj egipatski 
talisman koristi se za zaštitu od uroka a onomu 
koji ga nosi jamči iscjeliteljske moći. 


JANTARNA OGRLICA — opće rasprostra- 
njeni mineral što ga nabavljaju 
| majke djeci u fazi izrastanja pr- 
vih zubi kako bi im ublažile bol. 
“| Zbog vjerovanja u magijske moći 
=mem== jantara, potražnja za njim javlja se 
još u prapovijesno doba. U najstarijim grčkim 
mitovima navode se osobita svojstva jantara 
nastalog od suza koje su ronile Helijade nad 
mrtvim Faetonom. U antici često je povezivan 
s raznim vjerovanjima, pa se nosio kao amajlija 
i nakit. Uz spomenute ogrlice, danas su popu- 
larne jantarne narukvice i privjesci, dok su u 
izradi i jantarne naušnice, prstenje, itd. 


JEDNOROG - simbol zajednički 
brojnim supkulturama, sve uče- 
staliji motiv u mainstream pop 
kulturi, simbol homoseksualaca i 
lezbijki. Rog se nerijetko poisto- 
vjećuje s lingamom, odnosno falusom božen- 
stva u šivaističkoj tradiciji. 


KELTSKI KRIŽ — potječe iz 
keltskog svijeta. Predstavlja jedan 
od najstarijih i najpoznatijih nači- 
na čitanja Tarot karata. Simbolizira 
most s drugim svijetom, više ener- 
gije i znanja. Križ s krugom oko njega, simbol 
duha Zemlje i božanstva, koristi se u svrhu za- 
štite. 


“sf : LUBANJA JARCA > antikršćan- 

iš ski amblem sotonističkih skupina. 
- Sljedbenici luciferijanizma shvaća- 
ju Lucifera kao utjelovljenje nepre- 
stane potrage za mudrošću i moći 
prirode. Jarac i pentagram s dva kraka prema 
gore najčešći su simboli Sotone i s njim se do- 
vode u usku vezu. 


NERONOV KRIŽ — ime dobio 

po krvoločnom rimskom caru 

Neronu koji je progonio kršćane. 

Poznat je i kao «Petrov križ», zbog 

apostola Petra koji je bio raspet 
naopačke. Pojavio se šezdesetih godina prošlog 
stoljeća kao mirotvorni znak (peace) popula- 
ran osobito među hipijima. Koristi ga Američ- 
ki pokret za ljudska prava i američki antiratni 
pokret. Danas predstavlja utopijsku nadu za 
novim dobom globalnog mira i jedinstva sa 
sve izraženijim antikršćanskim vibracijama. 
Osobito je popularan među poklonicima he- 
avy-metala. 


OKO (tursko ili grčko) - talisman 
od plavog stakla popularan u Tur- 
skoj («tursko oko») i Grčkoj («grč- 
o oko») kao sredstvo zaštite od 

' «zlog oka» i srećonosac. Prodaje 
se kao dekoracija na odjeći, kao narukvica, na- 
ušnica, prsten ili privjesak. Roditelji ga vješaju 
blizu kućnih vrata ili bebinog krevetca da ga 
zaštite od uroka kojeg je izazivala tuđa zavist, 
ili da odbija tuđe zapiljene poglede. 


PENTAGRAM - u jednom pote- 
zu izvedena petokraka zvijezda, s 
jednim krakom prema gore sim- 
bolizira prirodu (mikrokozmos), 
s dva kraka prema gore simboli- 
zira rogatog boga wicce (Baphometa ili Pana), i 
samog Sotonu. Jedan je od najpoznatijih i naj- 
starijih magijskih simbola («zvijezda magiča- 
ra») kojim se ulazi u magijski svijet. Predstavlja 
četiri osnovna elementa (voda, zemlja, vatra, 
zrak) objedinjenih u peti element duhom. 
Simbol se redovito koristi u magijskim obre- 
dima i zazivanjima duhova prirode, anđeoskih 
i demonskih bića, Sastavni je dio nepoganske 
vještičje organizacije Wicca. U kombinaciji s 
drugim simbolima učestalo se pojavljuje na 
simbolima brojnih okultnih i tajnih društava. 


POTKOVICA - vjerovanje da 
potkovica može donijeti sreću, 
pogotovo ako visi blizu kućnog 
praga, potječe iz Europe. Na vrati- 
ma kuća u Italiji, Njemačkoj i En- 
gleskoji i i danas ji je prikucana konjska potkovica 
okrenuta na gore, kako bi privukla sreću. U Ita- 
liji je važno da je potkovica korištena, nađena 
na polju ili ulici, a ne kupljena. Svatko ju treba 
dodirnuti prije ulaska u kuću. 


(NEO) POGANSKI SIMBOLI 


SLON - podrijetlo vjerovanja da 

slon donosi sreću i štiti od uroka 

potječe iz hinduizma, gdje su bo- 

žanstva imala glavu slona, a svijet 

počiva na leđima slona Mahapud- 
ma, a koji stoji na kornjači. Jedno od hinduistički 
božanstava jest i Ganesa, bog slon. U Kini je 
slon jedna od sedam svetih životinja. Budisti 
vjeruju da je Buddha začet tako što je u oblič- 
ju bijelog slona ušao u utrobu svoje majke. U 
Americi vjeruju da samo oni slonovi koji imaju 
podignutu surlu donose sreću. Predstavlja ta- 
lisman plodnosti i sreće u svjetonazoru feng 
shuia. 


SVASTIKA - kukasti križ ili sun- 

čev kolut (od sanskrt. Svasti = sre- 

ća, zdravlje) u obliku križa sa četi- 

ri jednaka kraka, od kojih je svaki 
slomljen pod pravim kutom, bilo u smjeru ka- 
zaljke na satu ili smjeru suprotnom od kazaljke 
na satu. Arheološke dekoracije u obliku svasti- 
ke datiraju još iz doba neolitika a rasprostra- 
njena je u brojnim kulturama diljem svijeta. 
Najrasprostranjenija je u indijskoj kulturi kao 
geometrijski motiv i religiozni simbol kulta 
sunca, osobito u hinduizmu, budizmu i jainiz- 
mu, Hitler je crnu svastiku, u bijelom krugu, 
na crvenoj podlozi, uzeo kao simbol nacističke 
Njemačke, pa je otada postala omraženi simbol 
diljem svijeta, čije isticanje je u nekim zemlja- 
ma zakonom zabranjeno. Svastikom su se kori- 
stili moderni ekstremistički politički pokreti i 
neonacističke skupine pa je postala etabliranim 
simbolom zla. 


TRIKVETRA - drevni je simbol s 
. raznolikošću značenja, prisutan u 
> Indiji 3000 godina prije Krista, ali 
iu drugim pretkršćanskim kul- 
turama. U kršćanstvu predstavlja 
tri spojene ribe, simbol Presvetoga Trojstva. 
U neopoganizmu simbolizira žensko trojstvo 
(djevojku, majku, staricu), kozmičko trojstvo 
(zemlju, more, nebo), kronološko trojstvo 
(prošlost, sadašnjost i budućnost) te antro- 
pološko trojstvo (duh, duša, tijelo). Žena na 
mističan način utjelovljuje Zemlju i označava 
kozmički model plodnosti. Zbog svog jedin- 
stvenog oblika od davnine su mu pripisivana 
magijska svojstva. Koriste ga promicatelji New 
agea. 


TROSTRUKA BOGINJA - neo- 
sea poganski simbol trostruke bogi- 
a, “E nje vještičarstva (wicca religije), 

predstavlja tri mjesečeve mijene 
(rastući, puni i padajući mjesec) i tri ženska as- 
pekta (djevojka, majka i starica). 


YIN-YANG (Taiji) - predstavljaju 

dualističko počelo na kojemu se 
e temelje kineske religije, filozofija, 
tradicionalna medicina, alkemija 
i borilačke vještine. Označava suprotnosti sila 
prirode koje se međusobno nadopunjuju, kao 
što su muško i žensko, svjetlo i tama, život i 
smrt. Yang (duh, dobro, Sunce) povezan je s 
bijelim, muškim principom, dok Yin (materija, 
zlo, Mjesec) simbolizira crni, ženski princip. 
Danas je yin yang zauzeo istaknuto mjesto u 
svjetonazoru New agea kao simbol savršenog 


sklada među suprotnostima relativizirajući kr- 
šćanski nauk o nepomirljivosti između dobra i 
zla. Na to upućuju točkice u poljima suprotne 
boje: Ne postoji apsolutno zlo, a da u njemu ne 
bi bila barem trunčica dobroga, niti postoji ap- 
solutno dobro bez trunčice zla. 


ZODIJAČKI ZNAKOVI - ima ih 
dvanaest, susreću se u različitim 
oblicima izrade, od zlatnog naki- 
ta do horoskopskih crteža, a služe 
kao oslonac pri tumačenju karak- 
tera ili proricanja sudbine. Predstavljaju oblik 
praznovjerja kojima pojedinci zadovoljavaju 
svoju potrebu za nečim nadnaravnim ali bez 
moralnih zahtijeva i osobne odgovornosti. Na 
njima je New age postavio temelj svome učenju 
prema kojemu će kršćanstvo, kojega simboli- 
ziraju ribe, biti zatrto nadolazećim Novim do- 
bom, kojega simbolizira Vodenjak. 


Stav Crkve o gatanju, raznim 
oblicima čaranja i magije, jasno 
je izrečen u Katekizmu Katoličke 
crkve. Tamo o tim pojavnostima 
čitamo: 


Treba odbaciti sve oblike gatanja: traži- 
ti pomoć od Sotone ili zloduha, zazivati 
duše pokojnika, ili vršiti druge radnje 
za koje se krivo misli da mogu «otkriti» 
budućnost. Traženje savjeta u horosko- 
Pima, astrologija, gatanje u dlan, tuma- 
čenje znamenja i kockt, pojave vidovito- 
sti, utjecanje medijima - sve to prikriva 
volju gospodovanja nad vremenom, po- 
viješću i konačno nad ljudima, a ujedno 
i želju da se umilostive skrite moći. To 
je sve u proturječju s čašću i štovanjem, 
združenim sa strahopoštovanjem pro- 
žetim ljubavlju, koje dugujemo samo 
Bogu. 


Sva djela magije i čaranja, kojima bi se 
htjelo podložiti tajne moći i staviti ih u 
vlastitu službu te steći nadnaravnu moć 
nad bližnjim - pa bilo i zato da mu se 
Pribavi zdravlje - teška je povreda kre- 
Posti bogoštovlja. A ta djela treba još 
više osuditi kad ih prati namjera da se 
drugima škodi ili kad se njima traži za- 
hvat zloduha. Za osudu je također noše- 
nje amajlija. Spiritizam često uključuje 
djela gatanja i magije. Crkva upozorava 
vjernike da ga se čuvaju. 

Nezakonito traženje pomoći od tzv. tra- 
dicionalnih lijekova ne opravdava ni 
zazivanje zlih sila ni iskorištavanje la- 
kovjernosti drugoga. 


